Simon Mignolet

Sint-Truiden

Mignolet dilahirkan di Sint-Truiden, Belgium. Dia menyertai pasukan bola sepak tempatan, kelab Divisyen Dua Belgium, Sint-Truiden, pada tahun 2004, meningkat naik dari pasukan belia sehingga menjadi penjaga gol pilihan utama pada tahun 2006 ketika berumur cuma 18 tahun. Pada tahun 2009 dia membuat 29 penampilan dan menjaringkan satu gol penalti, ketika dia membantu Sint-Truiden memenangi Divisyen Dua Belgium, dan dinamakan Penjaga Gol Belgium Tahunan pada tahun berikutnya selepas dia membantu Sint-Truiden mengelakkan penyingkiran.

Sunderland

Setelah diundang untuk melawat tempat latihan, Mignolet menandatangani kontrak lima tahun bersama kelab Liga Perdana, Sunderland pada 17 Jun 2010 dalam perjanjian bernilai £2j. Ia kemudiannya disahkan oleh Sint-Truiden bahawa Sunderland telah mengalahkan PSV Eindhoven, FC Twente dan Udinese untuk mendapatkan tandatangan Mignolet.
Mignolet membuat penampilan pertama untuk Sunderland ketika seri 2–2 menentang Birmingham City pada 15 Ogos 2010, dan dinamakan pemain terbaik perlawanan atas persembahannya. Dalam perlawanan seterusnya di tempat sendiri, kemenangan 1–0 ke atas Manchester City, Mignolet mengekalkan jersi bersih buat kali pertama untuk Sunderland, selepas melalukan reaksi cemerlang untuk menyelamatkan percubaan Emmanuel Adebayor. Mignolet meletakkan persembahan cemerlang sekali lagi ketika menentang Arsenal, dan Sunderland seri 1–1 selepas Darren Bent mengikat kedudukan pada minit ke 95. Craig Gordon menggantikan Mignolet sebagai penjaga gol beberapa minggu kemudian naun dia kekal sebagai penjaga gol utama. Mignolet tidak bermain sehingga 8 Januari 2011, apabila Sunderland mengalami kekalahan di tempat sendiri kepada Notts County dalam pusingan ketiga Piala FA Inggeris. Mignolet kembali menjadi penjaga gol utama selepas Gordon mengalami kecederaan pada bulan Februari, dan memperoleh rentetan sambutan hangat untuk persembahan beliau. Berikutan keputusan seri, pengurus Steve Bruce memuji penjaga gol muda itu kerana permulaan baik dalam bola sepak Inggeris. Mignolet mengekalkan kedudukannya sebagai penjaga gol pilihan utama  pada musim berikutnya. Pada 29 Oktober 2011, Mignolet tercedera ketika seri 2–2 dengan Aston Villa, mengalami keretakan hidung selepas perlanggaran dengan Emile Heskey.
Mignolet bermain dalam setiap perlawanan pada musim berikutnya, mengekalkan jersi bersih banyak kali dan menghasilkan beberapa persembahan pemain terbaik perlawanan. Penjaga gol Joe Hart memuji Mignolet pada bulan Disember 2012 sebagai penjaga gol terbaik dalam liga musim itu. Pada 21 Jun 2013, ianya telah dilaporkan bahawa Liverpool telah bersetujun dengan perjanjian untuk menandatangani pemain itu dengan yuran perpindahan sekitar £9j.

Liverpool

Pada 25 Jun 2013, Mignolet menyertai Liverpool dengan yuran perpindahan £9j dan kontrak lima tahun. Pengurus Liverpool Brendan Rodgers memuji Mignolet sebagai "salah satu penjaga gol terbaik dalam Liga Perdana". Pada 13 Julai 2013, dia membuat penampilan sulung tidak rasmi untuk Liverpool ketika kemenangan 4–0 perlawanan persahabatan pra-musim menentang Preston North End. Pada 17 Ogos 2013, Mignolet membuat penampilan sulung rasmi ketika kemenangan 1–0 ke atas Stoke City di Anfield; pada minit ke 89 perlawanan, dia menyelamatkan penalti Jonathan Walters, dan percubaan susulan Kenwyne Jones, untuk memberikan kemenangan kepada  Liverpool. Dia kemudiannya merekod dua lagi jersi bersih ketika menentang Aston Villa dan Manchester United, dengan kedua-dua perlawanan berakhir dengan kemenangan 1-0 kepada Liverpool. Dua minggu kemudian, dia bolos gol pertamanya di Liverpool dalam Liga Perdana ketika seri 2–2 dengan Swansea City, namun dia masih dinamakan pemain terbaik perlawanan. Mignolet juga dinamakan pemain terbaik perlawanan ketika seri 3–3 dengan Everton, menyelamatkan 9 percubaan. Sejak pengenalannya dalam skuad, Mignolet telah bermain semua perlawanan dalam musim 2013-2014.

Karier antarabangsa

Mignolet pertama kali mewakili pasukan Belgium bawah-21 pada tahun 2008, dan kemudiannya membuat sepuluh penampilan untuk pasukan itu. Pada 1 September 2010, dia mendapat panggilan pertama untuk skuad senior Belgium selepas aksi bagus di Sunderland. Dia membuat penampilan penuh sulung ketika kemenangan 2–0 ke atas Austria pada 25 Mac 2011 dalam perlawanan kelayakan Euro 2012. Dia kekal dalam kesebelasan utama untuk baki empat perlawanan kelayakan, selain bermain dalam tiga perlawanan persahabatan semasa kempen kelayakan. Walau bagaimanapun, dia gagal membantu Belgium layak ke Euro 2012, selepas kekalahan 3–1 kepada Jerman menyaksikan mereka menduduki tempat ketiga dalam kumpulan. Mignolet bermain dalam dua perlawanan antarabangsa ketika musim 2011–12, bermula ketika menentang Greece dan England.Selepas perlawanan menentang England, dia tidak bermain perlawanan antarabangsa selama empat bulan, dengan Thibaut Courtois dipilih. Dia kembali ke kesebelasan utama pada 14 November 2012, ketika kekalahan 1–2 kepada Romania. Perlawanan antarabangsanya yang seterusnya datang enam bulan kemudian, ketika kemenangan 4–2 ke atas Amerika Syarikat pada 29 Mei 2013.
Mignolet berkhidmat sebagai penjaga gol back-up ketika kempen kelayakan Piala Dunia FIFA 2014, dengan Courtois bermain setiap minit dan Belgium layak ke Piala Dunia buat pertama kali sejak 2002.

Kehidupan peribadi

Mignolet boleh bercakap dalam bahasa Inggeris, Perancis, Belanda dan Jerman. Beliau juga mempunyai ijazah dalam Sains Politik.